Source: https://www.uradni-list.si/glasilo-uradni-list-rs/vsebina/2007-01-5921/razpored-dela-ustavnega-sodisca-za-cas-pomladanskega-zasedanja-od-10--1--2008-do-15--7--2008
Timestamp: 2020-01-25 20:01:09+00:00
Document Index: 985858

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

5921. Razpored dela Ustavnega sodišča za čas pomladanskega zasedanja od 10. 1. 2008 do 15. 7. 2008, stran 17060.
Številka: Su-141/07-15
Datum: 17. 12. 2007
Ustavno sodišče je na podlagi prvega odstavka 11. člena Poslovnika Ustavnega sodišča (Uradni list RS, št. 86/07) na 28. upravni seji 17. decembra 2007 sprejelo
za čas pomladanskega zasedanja od 10. 1. 2008 do 15. 7. 2008
10., 17. in 24. januar
7., 14. in 21. februar
6., 13. in 20. marec
3., 10., in 17. april
8., 15., 22. in 29. maj
5., 12. in 19. junij
3. julij.
5. Komisija za redakcijo ima sejo vsak ponedeljek, ki sledi tednu, v katerem je bila plenarna seja Ustavnega sodišča, če Ustavno sodišče ne odloči drugače.
1. Senat za preizkus ustavnih pritožb s področja kazenskopravnih zadev odloča v sestavi:
dr. Zvonko Fišer, predsednik
dr. Ciril Ribičič, član in
dr. Mirjam Škrk, članica.
Namestnica predsednika senata je dr. Mirjam Škrk.
2. Senat za preizkus ustavnih pritožb s področja civilnopravnih zadev odloča v sestavi:
mag. Marija Krisper Kramberger, predsednica
dr. Franc Grad, član in
Jože Tratnik, član.
Namestnik predsednice senata je Jože Tratnik.
mag. Miroslav Mozetič, predsednik
mag. Marta Klampfer, članica in
dr. Janez Čebulj, član.
Namestnica predsednika senata je mag. Marta Klampfer.
sodnik mag. Miroslav Mozetič za zadeve civilnega senata,
sodnik dr. Janez Čebulj za zadeve kazenskega senata,
sodnica dr. Mirjam Škrk za zadeve upravnega senata.
1. Senat za preizkus ustavnih pritožb s področja kazenskopravnih zadev obravnava ustavne pritožbe zoper posamične pravne akte, izdane v kazenskih postopkih, postopkih o gospodarskih prestopkih in postopkih o prekrških ter ustavne pritožbe zoper posamične akte, izdane v upravnem sporu in upravnih postopkih po določbah Zakona o izvrševanju kazenskih sankcij.
2. Senat za preizkus ustavnih pritožb s področja civilnopravnih zadev obravnava ustavne pritožbe zoper posamične pravne akte, izdane v pravdnih in izvršilnih postopkih ter v postopkih gospodarskih sporov, razen v postopkih zaradi motenja posesti.
3. Senat za preizkus ustavnih pritožb s področja upravnopravnih zadev obravnava ustavne pritožbe zoper posamične pravne akte, izdane v postopkih, za katere je določena pristojnost po določbah Zakona o upravnem sporu, ustavne pritožbe zoper posamične pravne akte, izdane v postopkih delovnih in socialnih sporov, ter ustavne pritožbe zoper posamične pravne akte, izdane v nepravdnih in zapuščinskih postopkih, in zoper posamične pravne akte, izdane v postopkih zaradi motenja posesti.
Zadeve se dodeljujejo sodnicam in sodnikom (v nadaljevanju sodniki) po naslednjih pravilih:
1. Zadeve iz vpisnika U-I se dodeljujejo po abecednem redu začetnic priimkov sodnikov tako, da obstaja poseben vrstni red za oceno ustavnosti zakonov in poseben vrstni red za oceno ustavnosti drugih predpisov.
2. Zadeve iz U-II in P vpisnika se dodeljujejo med zadevami iz U-I vpisnika – drugi predpisi, tako da se zadeva dodeli sodniku, ki je po abecednem redu začetnic priimkov sodnikov na vrsti za dodelitev U-I zadeve.
3. Zadeve drugih posebnih vpisnikov (Rm vpisnik, Mp vpisnik in drugi posebni vpisniki) se dodeljujejo po abecednem redu začetnic priimkov sodnikov, tako da se vrstni red za vse vpisnike nadaljuje ne glede na statistično leto.
4. Zadeve iz vpisnika Up se dodeljujejo sodnikom glede na njihov razpored v senatih po abecednem redu začetnic priimkov članov senata.
5. Če je v krajšem časovnem obdobju vloženo večje število pobud ali zahtev zoper isti predpis ali splošni akt ali večje število ustavnih pritožb z bistveno enakim dejanskim in pravnim stanjem, se po časovnem zaporedju vložitve prva zadeva sodniku ob upoštevanju abecednega reda začetnic priimkov sodnikov, druge zadeve pa se posebej označijo in dodelijo istemu sodniku.
1. V primerih izločitve sodnika, ki mu je zadeva dodeljena, se sodnik poročevalec določi izmed drugih sodnikov po abecednem redu, če gre za zadeve iz U-I, U-II, P in posebnih vpisnikov iz IV. 3. točke tega razporeda. V zadevah Up vpisnika se zadeva dodeli sodnikoma, članoma istega senata po abecednem redu.
4. Če je ustavna pritožba sprejeta v obravnavo na podlagi tretjega odstavka 55.c člena ZUstS in med sodniki, ki so se izrekli za njen sprejem, ni sodnika, ki mu je bila zadeva dodeljena, se sodnik poročevalec določi izmed sodnikov, ki so se izrekli za njen sprejem po abecednem redu začetnic priimkov sodnikov, ki so se izrekli za njen sprejem, če Ustavno sodišče ne odloči drugače.
5. Predodelitev zadeve izvede na podlagi odredbe generalne sekretarke Ustavnega sodišča glavna pisarna.
1. Svetovalkam oziroma svetovalcem Ustavnega sodišča (v nadaljevanju svetovalec) dodeljuje zadeve v delo generalna sekretarka Ustavnega sodišča oziroma po njenem pooblastilu namestnica in pomočnice generalne sekretarke. Zadeve se dodeljujejo pretežno po enem strokovnem področju. Zadeve, ki jih ni mogoče dodeliti na ta način, se dodelijo ob upoštevanju sorodnosti strokovnih področij med svetovalce tako, da se zagotovi približno enaka obremenjenost svetovalcev enakega položaja.
2. V primeru zelo zahtevnih zadev lahko dodeli generalna sekretarka po dogovoru s sodnikom poročevalcem zadevo v delo več svetovalcem, pri čemer določi med njimi, kdo je glavni svetovalec.
1. Novo imenovanim svetovalcem dodeli generalna sekretarka Ustavnega sodišča zadeve s strokovnega področja, ki ga določi Ustavno sodišče ob odločitvi o razpisu prostega mesta.
5. Odločbe in mnenja Ustavnega sodišča, izdani v obdobju od 1. januarja 2008 do 30. junija 2008 v zadevah iz pristojnosti Ustavnega sodišča, se objavijo v prvem delu Zbirke odločb in sklepov Ustavnega sodišča za leto 2008, če Ustavno sodišče ne sklene drugače.
6. Sklepi, izdani v obdobju iz prejšnjega odstavka, se objavijo v Zbirki odločb in sklepov Ustavnega sodišča, če je sklenjeno, da se objavijo v Uradnem listu Republike Slovenije, sicer pa le, če tako sklene Ustavno sodišče ali v zadevah ustavnih pritožb senat Ustavnega sodišča.
Letni razpored dela se razmnoži za predsednika, sodnike, za generalno sekretarko, namestnico in pomočnice generalne sekretarke in se objavi na intranetni strani Ustavnega sodišča. Letni razpored se pritrdi na oglasno desko Ustavnega sodišča in se, razen točk VI 4 in 5, objavi v Uradnem listu Republike Slovenije in na spletni strani Ustavnega sodišča.